wcsstr(3)

NUME
wcsstr - localizează un subșir într-un șir de caractere late

BIBLIOTECA
Biblioteca C standard (libc, -lc)

REZUMAT
#include <wchar.h>

wchar_t *wcsstr(const wchar_t *căpița-de-fân, const wchar_t *acul);

DESCRIERE
Funcția wcsstr() este echivalentul în caractere late al funcției strstr(3). Aceasta caută prima apariție a șirului de caractere late acul (fără caracterul lat de sfârșit nul (L'\0')) ca subșir în șirul de caractere late căpița-de-fân.

VALOAREA RETURNATĂ
Funcția wcsstr() returnează un indicator la prima apariție a acului în căpița-de-fân. Aceasta returnează NULL dacă acul nu apare ca subșir în căpița-de-fân.

Observați cazul special: În cazul în care acul este șirul gol de caractere late, valoarea de retur este întotdeauna căpița-de-fân însăși.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
wcsstr() | Siguranța firelor | MT-Safe

STANDARDE
POSIX.1-2001, POSIX.1-2008, C99.

CONSULTAȚI ȘI
strstr(3), wcschr(3)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.