timegm(3)

NUME
timegm, timelocal - inversele funcțiilor gmtime și localtime

BIBLIOTECA
Biblioteca C standard (libc, -lc)

REZUMAT
#include <time.h>

time_t timelocal(struct tm *tm);
time_t timegm(struct tm *tm);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

timelocal(), timegm():
    Începând cu glibc 2.19:
        _DEFAULT_SOURCE
    glibc 2.19 și versiunile anterioare:
        _BSD_SOURCE || _SVID_SOURCE

DESCRIERE
Funcțiile timelocal() și timegm() sunt inversele funcțiilor localtime(3) și gmtime(3). Ambele funcții iau un timp defalcat și îl convertesc în timp calendaristic (secunde de la Epoca, 1970-01-01 00:00:00 +0000, UTC). Diferența dintre cele două funcții constă în faptul că timelocal() ia în considerare fusul orar local atunci când face conversia, în timp ce timegm() ia valoarea de intrare ca fiind timpul universal coordonat (UTC).

VALOAREA RETURNATĂ
În caz de succes, aceste funcții returnează timpul calendaristic (secunde de la Epocă), exprimat ca o valoare de tip time_t. În caz de eroare, acestea returnează valoarea (time_t) -1 și configurează errno pentru a indica eroarea.

ERORI

EOVERFLOW
    Rezultatul nu poate fi reprezentat.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
timelocal(), timegm() | Siguranța firelor | MT-Safe env locale

STANDARDE
Aceste funcții sunt extensii GNU non-standard care sunt prezente și în BSD.

NOTE
Funcția timelocal() este echivalentă cu funcția standard POSIX mktime(3). Nu există niciun motiv pentru a o utiliza vreodată.

CONSULTAȚI ȘI
gmtime(3), localtime(3), mktime(3), tzset(3)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.