wctob(3)

NUME
wctob - încearcă să reprezinte un caracter lat ca un singur octet

BIBLIOTECA
Biblioteca C standard (libc, -lc)

REZUMAT
#include <wchar.h>

int wctob(wint_t c);

DESCRIERE
Funcția wctob() testează dacă reprezentarea multioctet a caracterului lat c, începând din starea inițială, constă într-un singur octet. În caz afirmativ, aceasta este returnată sub forma unui caracter fără semn.

Nu utilizați niciodată această funcție. Ea nu vă poate ajuta la scrierea de programe internaționalizate. Programele internaționalizate nu trebuie să facă niciodată distincția între caracterele cu un singur octet și cele cu mai mulți octeți.

VALOAREA RETURNATĂ
Funcția wctob() returnează reprezentarea pe un singur octet a lui c, dacă aceasta există, sau EOF (sfârșit de fișier) în caz contrar.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
wctob() | Siguranța firelor | MT-Safe

STANDARDE
POSIX.1-2001, POSIX.1-2008, C99.

NOTE
Comportamentul lui fwctob() depinde de categoria LC_CTYPE din configurația regională curentă.

Această funcție nu ar trebui să fie utilizată niciodată. Programele internaționalizate nu trebuie să facă niciodată distincția între caracterele cu un singur octet și cele cu mai mulți octeți. În schimb, utilizați fie wctomb(3), fie wcrtomb(3), care este sigură pentru fire de execuție.

CONSULTAȚI ȘI
btowc(3), wcrtomb(3), wctomb(3)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.