psignal(3)

NUME
psignal, psiginfo - afișează descrierea semnalului

BIBLIOTECA
Biblioteca C standard (libc, -lc)

REZUMAT
#include <signal.h>

void psignal(int sig, const char *s);
void psiginfo(const siginfo_t *pinfo, const char *s);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

psignal():
    Începând cu glibc 2.19:
            _DEFAULT_SOURCE
    glibc 2.19 și versiunile anterioare:
        _BSD_SOURCE || _SVID_SOURCE

psiginfo():
    _POSIX_C_SOURCE >= 200809L

DESCRIERE
Funcția psignal() afișează un mesaj la stderr (ieșirea de eroare standard) format din șirul de caractere s, două puncte, un spațiu, un șir de caractere care descrie numărul semnalului sig și o linie nouă la sfârșit. În cazul în care șirul s este NULL sau gol, cele două puncte și spațiul sunt omise. Dacă sig nu este valid, mesajul afișat va indica un semnal necunoscut.

Funcția psiginfo() este ca psignal(), cu excepția faptului că afișează informații despre semnalul descris de pinfo, care trebuie să indice o structură siginfo_t validă. Pe lângă descrierea semnalului, psiginfo() afișează informații despre originea semnalului, precum și alte informații relevante pentru semnal (de exemplu, adresa de memorie relevantă pentru semnalele generate de hardware, ID-ul procesului-copil pentru SIGCHLD, precum și ID-ul utilizatorului și ID-ul de proces al expeditorului, pentru semnalele stabilite folosind kill(2) sau sigqueue(3)).

VALOAREA RETURNATĂ
Funcțiile psignal() și psiginfo() nu returnează nicio valoare.

VERSIUNI
Funcția psiginfo() a fost adăugată în glibc 2.10.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
psignal(), psiginfo() | Siguranța firelor | MT-Safe locale

STANDARDE
POSIX.1-2008, 4.3BSD.

ERORI
Până la glibc 2.12, psiginfo() a avut următoarele erori:

•   În anumite situații, nu se imprimă o linie nouă la sfârșit.

•   Detaliile suplimentare nu sunt afișate pentru semnalele în timp real.

CONSULTAȚI ȘI
sigaction(2), perror(3), strsignal(3), signal(7)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.