bdflush(2)

NUME
bdflush - pornește, golește sau reglează demonul buffer-dirty-flush

REZUMAT
#include <sys/kdaemon.h>

[[depreciat]] int bdflush(int func, long *address);
[[depreciat]] int bdflush(int func, long data);

DESCRIERE
Notă: Începând cu Linux 2.6, acest apel de sistem este depreciat și nu mai face nimic. Este probabil să dispară cu totul într-o versiune viitoare a nucleului. În prezent, sarcina efectuată de bdflush() este gestionată de firul nucleului pdflush.

bdflush() pornește, golește sau reglează demonul buffer-dirty-flush. Numai un proces privilegiat (unul cu capacitatea CAP_SYS_ADMIN) poate apela bdflush().

Dacă func este negativ sau 0 și nu a fost pornit niciun demon, atunci bdflush() intră în codul demonului și nu mai revine niciodată.

Dacă func este 1, unele memorii tampon modificate sunt scrise pe disc.

Dacă func este 2 sau mai mare și este par (bitul de jos este 0), atunci address este adresa unui cuvânt lung, iar parametrul de reglare numerotat (func-2)/2 este returnat apelantului la acea adresă.

Dacă func este 3 sau mai mare și este impar (bitul inferior este 1), atunci data este un cuvânt lung, iar nucleul stabilește parametrul de reglare numerotat (func-3)/2 la această valoare.

Setul de parametri, valorile și intervalele valide ale acestora sunt definite în fișierul sursă al nucleului Linux fs/buffer.c.

VALOAREA RETURNATĂ
Dacă func este negativ sau 0 și demonul pornește cu succes, bdflush() nu se întoarce niciodată. În caz contrar, valoarea de returnare este 0 în caz de succes și -1 în caz de eșec, cu errno configurată pentru a indica eroarea.

ERORI

EBUSY
    S-a încercat introducerea codului demon după ce a intrat deja un alt proces.

EFAULT
    address semnalează în afara spațiului de adrese accesibil.

EINVAL
    S-a încercat citirea sau scrierea unui număr de parametru nevalid sau scrierea unei valori nevalide pentru un parametru.

EPERM
    Apelantul nu are capacitatea CAP_SYS_ADMIN.

VERSIUNI
Începând cu glibc 2.23, glibc nu mai acceptă acest apel de sistem învechit.

STANDARDE
bdflush() este specific Linux și nu ar trebui să fie utilizat în programe destinate să fie portabile.

CONSULTAȚI ȘI
sync(1), fsync(2), sync(2)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.