wcscmp(3)

NUME
wcscmp - compară două șiruri de caractere late

BIBLIOTECA
Biblioteca C standard (libc, -lc)

REZUMAT
#include <wchar.h>

int wcscmp(const wchar_t *s1, const wchar_t *s2);

DESCRIERE
Funcția wcscmp() este echivalentul în caractere late al funcției strcmp(3). Aceasta compară șirul de caractere late indicat de s1 și șirul de caractere late indicat de s2.

VALOAREA RETURNATĂ
Funcția wcscmp() returnează zero în cazul în care șirurile de caractere late de la s1 și s2 sunt egale. Returnează un număr întreg mai mare decât zero dacă la prima poziție diferită i, caracterul lat corespunzător s1[i] este mai mare decât s2[i]. Returnează un număr întreg mai mic decât zero dacă la prima poziție diferită i, caracterul lat corespunzător s1[i] este mai mic decât s2[i].

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
wcscmp() | Siguranța firelor | MT-Safe

STANDARDE
POSIX.1-2001, POSIX.1-2008, C99.

CONSULTAȚI ȘI
strcmp(3), wcscasecmp(3), wmemcmp(3)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.