wcsncasecmp(3)

NUME
wcsncasecmp - compară două șiruri de caractere late de dimensiune fixă, ignorând diferențele dintre majuscule și minuscule

BIBLIOTECA
Biblioteca C standard (libc, -lc)

REZUMAT
#include <wchar.h>

int wcsncasecmp(const wchar_t s1[.n], const wchar_t s2[.n], size_t n);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

wcsncasecmp():
    Începând cu glibc 2.10
        _POSIX_C_SOURCE >= 200809L
    Înainte de glibc 2.10:
        _GNU_SOURCE

DESCRIERE
Funcția wcsncasecmp() este echivalentul în caractere late al funcției strncasecmp(3). Aceasta compară șirul de caractere late indicat de s1 și șirul de caractere late indicat de s2, dar cu cel mult n caractere late din fiecare șir, ignorând diferențele între majuscule și minuscule (towupper(3), towlower(3)).

VALOAREA RETURNATĂ
Funcția wcsncasecmp() returnează zero dacă șirurile de caractere late de la s1 și s2, trunchiate la cel mult lungimea n, sunt egale, cu excepția diferențelor între majuscule și minuscule. Aceasta returnează un număr întreg pozitiv dacă s1 trunchiat este mai mare decât s2 trunchiat, fără a ține cont de diferențele dintre majuscule și minuscule. Returnează un număr întreg negativ dacă s1 trunchiat este mai mic decât s2 trunchiat, fără a ține cont de diferențele dintre majuscule și minuscule.

VERSIUNI
Funcția wcsncasecmp() este furnizată începând cu glibc 2.1.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
wcsncasecmp() | Siguranța firelor | MT-Safe locale

STANDARDE
POSIX.1-2008. Această funcție nu este specificată în POSIX.1-2001 și nu este disponibilă pe scară largă pe alte sisteme.

NOTE
Comportamentul lui wcsncasecmp() depinde de categoria LC_CTYPE din configurația regională curentă.

CONSULTAȚI ȘI
strncasecmp(3), wcsncmp(3)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.