XCRYPT(3)

NUME
xencrypt, xdecrypt, passwd2des - criptare parole RFS

BIBLIOTECA
Biblioteca C standard (libc, -lc)

REZUMAT
#include <rpc/des_crypt.h>

void passwd2des(char *passwd, char *cheie);

int xencrypt(char *secret, char *parola);
int xdecrypt(char *secret, char *parola);

DESCRIERE
ATENȚIE: Nu utilizați aceste funcții în cod nou. Ele nu realizează niciun tip de garanții de securitate criptografică acceptabile.

Funcția passwd2des() ia un șir de caractere parola de lungime arbitrară și umple o matrice de caractere cheie de lungime 8. Matricea cheie este adecvată pentru a fi utilizată drept cheie DES. Acesta are paritatea impară stabilită în bitul 0 al fiecărui octet. Celelalte două funcții descrise aici utilizează această funcție pentru a transforma argumentul parola într-o cheie DES.

Funcția xencrypt() ia șirul de caractere ASCII secret dat în format hexazecimal, care trebuie să aibă o lungime care să fie un multiplu de 16, îl criptează folosind cheia DES derivată din parola de către passwd2des() și emite rezultatul din nou în secret sub forma unui șir hexazecimal de aceeași lungime.

Funcția xdecrypt() efectuează operația inversă.

VALOAREA RETURNATĂ
Funcțiile xencrypt() și xdecrypt() returnează 1 în caz de succes și 0 în caz de eroare.

VERSIUNI
Aceste funcții sunt disponibile începând cu glibc 2.1.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
passwd2des(), xencrypt(), xdecrypt() | Siguranța firelor | MT-Safe

ERORI
Prototipurile lipsesc din fișierul de includere menționat mai sus.

CONSULTAȚI ȘI
cbc_crypt(3)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.