removexattr(2)

NUME
removexattr, lremovexattr, fremovexattr - elimină un atribut extins

BIBLIOTECA
Biblioteca C standard (libc, -lc)

REZUMAT
#include <sys/xattr.h>

int removexattr(const char *ruta, const char *nume);
int lremovexattr(const char *ruta, const char *nume);
int fremovexattr(int descriptor-fișier, const char *nume);

DESCRIERE
Atributele extinse sunt perechi nume:valoare asociate cu noduri-i (fișiere, directoare, legături simbolice etc.). Acestea sunt extensii ale atributelor normale care sunt asociate cu toate nodurile din sistem (de exemplu, datele stat(2)). O prezentare completă a conceptelor de atribute extinse poate fi găsită în xattr(7).

removexattr() elimină atributul extins identificat prin nume și asociat cu ruta în sistemul de fișiere.

lremovexattr() este identic cu removexattr(), cu excepția cazului unei legături simbolice, în care atributul extins este eliminat din legătura în sine, nu din fișierul la care se referă.

fremovexattr() este identic cu removexattr(), numai că atributul extins este eliminat din fișierul deschis la care face referire descriptor-fișier (așa cum este returnat de open(2)) în locul de rută.

Un nume de atribut extins este un șir de caractere cu terminație nulă. nume include un prefix de spațiu de nume; pot exista mai multe spații de nume disjuncte asociate cu un nod-i individual.

VALOAREA RETURNATĂ
În caz de succes, se returnează zero. În caz de eșec, se returnează -1, iar errno este configurată pentru a indica eroarea.

ERORI

ENODATA
    Atributul numit nu există.

ENOTSUP
    Atributele extinse nu sunt acceptate de sistemul de fișiere sau sunt dezactivate.

În plus, pot apărea și erorile documentate în stat(2).

VERSIUNI
Aceste apeluri de sistem au fost disponibile începând cu Linux 2.4; suportul glibc este oferit începând cu glibc 2.3.

STANDARDE
Aceste apeluri de sistem sunt specifice pentru Linux.

CONSULTAȚI ȘI
getfattr(1), setfattr(1), getxattr(2), listxattr(2), open(2), setxattr(2), stat(2), symlink(7), xattr(7)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.