_llseek(2)

NUME
_llseek - repoziționarea poziției de citire/scriere a fișierului

BIBLIOTECA
Biblioteca C standard (libc, -lc)

REZUMAT
#include <sys/syscall.h>      /* Definirea constantelor SYS_* */
#include <unistd.h>

int syscall(SYS__llseek, unsigned int fd, unsigned long offset_high,
            unsigned long offset_low, loff_t *result,
            unsigned int whence);

Notă: glibc nu oferă nici o funcție de învăluire pentru _llseek(), fiind necesară utilizarea syscall(2).

DESCRIERE
Notă: pentru informații despre funcția de bibliotecă llseek(3), a se vedea lseek64(3).

Apelul de sistem _llseek() repoziționează poziția descrierii fișierului deschis asociat descriptorului de fișier fd la valoarea

    (offset_high << 32) | offset_low

Această nouă poziție este o poziție în octeți în raport cu începutul fișierului, cu poziția curentă a fișierului sau cu sfârșitul fișierului, în funcție de faptul că whence este SEEK_SET, SEEK_CUR sau SEEK_END, respectiv SEEK_END.

Noua poziție a fișierului este returnată în argumentul result. Tipul loff_t este un tip cu semn pe 64 de biți.

Acest apel de sistem există pe diferite platforme pe 32 de biți pentru a oferi suport pentru căutarea de poziții în fișiere mari.

VALOAREA RETURNATĂ
La finalizarea cu succes, _llseek() returnează 0. În caz contrar, se returnează o valoare de -1, iar errno este configurată pentru a indica eroarea.

ERORI

EBADF
    fd nu este un descriptor de fișier deschis.

EFAULT
    Problemă cu copierea rezultatelor în spațiul utilizatorului.

EINVAL
    whence nu este valid.

STANDARDE
Această funcție este specifică pentru Linux și nu ar trebui să fie utilizată în programe destinate să fie portabile.

NOTE
Probabil că doriți să utilizați în schimb funcția de învăluire lseek(2).

CONSULTAȚI ȘI
lseek(2), open(2), lseek64(3)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.