fgetwc(3)

NUME
fgetwc, getwc - citește un caracter lat dintr-un flux FILE

BIBLIOTECA
Biblioteca C standard (libc, -lc)

REZUMAT
#include <stdio.h>
#include <wchar.h>

wint_t fgetwc(FILE *flux);
wint_t getwc(FILE *flux);

DESCRIERE
Funcția fgetwc() este echivalentul în caractere late al funcției fgetc(3). Aceasta citește un caracter lat din flux și îl returnează. În cazul în care se ajunge la sfârșitul fluxului sau dacă ferror(flux) devine adevărat, funcția returnează WEOF. În cazul în care apare o eroare de conversie a caracterelor late, configurează errno la EILSEQ și returnează WEOF.

Funcția sau macro getwc() funcționează în mod identic cu fgetwc(). Poate fi implementată ca macro și își poate evalua argumentul de mai multe ori. Nu există niciun motiv pentru a o utiliza vreodată.

Pentru varianta corespondentă fără blocare, a se vedea unlocked_stdio(3).

VALOAREA RETURNATĂ
În caz de succes, fgetwc() returnează următorul caracter lat din flux. În caz contrar, se returnează WEOF, iar errno este configurată pentru a indica eroarea.

ERORI
În afară de cele obișnuite, mai există

EILSEQ
    Datele obținute din fluxul de intrare nu formează un caracter valid.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
fgetwc(), getwc() | Siguranța firelor | MT-Safe

STANDARDE
POSIX.1-2001, POSIX.1-2008, C99.

NOTE
Comportamentul lui fgetwc() depinde de categoria LC_CTYPE din configurația regională curentă.

În absența unor informații suplimentare transmise la apelul fopen(3), este rezonabil să ne așteptăm ca fgetwc() să citească efectiv o secvență de mai mulți octeți din flux și apoi să o convertească într-un caracter lat.

CONSULTAȚI ȘI
fgetws(3), fputwc(3), ungetwc(3), unlocked_stdio(3)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.