sysinfo(2)

NUME
sysinfo - returnează informații despre sistem

BIBLIOTECA
Biblioteca C standard (libc, -lc)

REZUMAT
#include <sys/sysinfo.h>

int sysinfo(struct sysinfo *info);

DESCRIERE
sysinfo() returnează anumite statistici privind utilizarea memoriei și a spațiului de interschimb „swap”, precum și media de încărcare.

Până la Linux 2.3.16, sysinfo() a returnat informații în următoarea structură:

    struct sysinfo {
        long uptime;             /* Secunde de la pornire */
        unsigned long loads[3];  /* Mediile de încărcare de 1, 5 și 15 minute */
        unsigned long totalram;  /* Dimensiunea totală a memoriei principale utilizabile */
        unsigned long freeram;   /* Dimensiunea memoriei disponibile */
        unsigned long sharedram; /* Cantitatea de memorie partajată */
        unsigned long bufferram; /* Memoria utilizată de memoriile tampon */
        unsigned long totalswap; /* Dimensiunea totală a spațiului de interschimb „swap” */
        unsigned long freeswap;  /* Spațiu de interschimb „swap” încă disponibil */
        unsigned short procs;    /* Numărul de procese curente */
        char _f[22];             /* Structura de umplere la 64 de octeți*/
    };

În structura de mai sus, dimensiunile câmpurilor de memorie și spațiului de interschimb „swap” sunt exprimate în octeți.

Începând cu Linux 2.3.23 (i386) și Linux 2.3.48 (toate arhitecturile), structura este:

    struct sysinfo {
        long uptime;             /* Secunde de la pornire */
        unsigned long loads[3];  /* Mediile de încărcare de 1, 5 și 15 minute */
        unsigned long totalram;  /* Dimensiunea totală a memoriei principale utilizabile */
        unsigned long freeram;   /* Dimensiunea memoriei disponibile */
        unsigned long sharedram; /* Cantitatea de memorie partajată */
        unsigned long bufferram; /* Memoria utilizată de memoriile tampon */
        unsigned long totalswap; /* Dimensiunea totală a spațiului de interschimb „swap” */
        unsigned long freeswap;  /* Spațiu de interschimb „swap” încă disponibil */
        unsigned short procs;    /* Numărul de procese curente */
        unsigned long totalhigh; /* Dimensiunea totală a memoriei înalte */
        unsigned long freehigh;  /* Dimensiunea de memorie înaltă disponibilă */
        unsigned int mem_unit;   /* Dimensiunea unității de memorie în octeți */
        char _f[20-2*sizeof(long)-sizeof(int)];
                                 /* Umplerea la 64 de octeți */
    };

În structura de mai sus, dimensiunile câmpurilor de memorie și spațiului de interschimb „swap” sunt date ca multipli de unitate_mem octeți.

VALOAREA RETURNATĂ
În caz de succes, sysinfo() returnează zero. În caz de eroare, se returnează -1, iar errno este configurată pentru a indica eroarea.

ERORI

EFAULT
    info nu este o adresă validă.

VERSIUNI
sysinfo() a apărut pentru prima dată în Linux 0.98.pl6.

STANDARDE
Această funcție este specifică pentru Linux și nu ar trebui să fie utilizată în programe destinate să fie portabile.

NOTE
Toate informațiile furnizate de acest apel de sistem sunt, de asemenea, disponibile prin /proc/meminfo și /proc/loadavg.

CONSULTAȚI ȘI
proc(5)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.