pthread_attr_setstackaddr(3)

NUME
pthread_attr_setstackaddr, pthread_attr_getstackaddr - stabilește/obține atributul adresei stivei în obiectul atributele firului de execuție

BIBLIOTECA
Biblioteca de fire de execuție POSIX (libpthread, -lpthread)

REZUMAT
#include <pthread.h>

int pthread_attr_setstackaddr(pthread_attr_t *attr, void *stackaddr);
int pthread_attr_getstackaddr(const pthread_attr_t *restrict attr,
                              void **restrict stackaddr);

DESCRIERE
Aceste funcții sunt învechite: nu le folosiți. Utilizați în schimb pthread_attr_setstack(3) și pthread_attr_getstack(3).

Funcția pthread_attr_setstackaddr() stabilește atributul adresei de stivă al obiectului de atribute ale firelor la care face referire attr la valoarea specificată în stackaddr. Acest atribut specifică locația stivei care ar trebui să fie utilizată de un fir de execuție creat cu ajutorul obiectului de atribute de fir de execuție attr.

stackaddr trebuie să indice o memorie tampon de cel puțin PTHREAD_STACK_MIN octeți care a fost alocată de către apelant. Paginile din memoria tampon alocată trebuie să poată fi atât citite, cât și scrise.

Funcția pthread_attr_getstackaddr() returnează atributul adresei de stivă a obiectului de atribute ale firului de execuție la care se face referire prin attr în memoria tampon indicată de stackaddr.

VALOAREA RETURNATĂ
În caz de succes, aceste funcții returnează 0; în caz de eroare, ele returnează un număr de eroare diferit de zero.

ERORI
Nu sunt definite erori (dar aplicațiile ar trebui totuși să se ocupe de o eventuală returnare de eroare).

VERSIUNI
Aceste funcții sunt furnizate începând cu glibc 2.1.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
pthread_attr_setstackaddr(), pthread_attr_getstackaddr() | Siguranța firelor | MT-Safe

STANDARDE
POSIX.1-2001 specifică aceste funcții, dar le marchează ca fiind obsolete. POSIX.1-2008 elimină specificarea acestor funcții.

NOTE
Nu folosiți aceste funcții! Ele nu pot fi utilizate în mod portabil, deoarece nu oferă nicio modalitate de a specifica direcția de creștere sau intervalul stivei. De exemplu, pe arhitecturi cu o stivă care crește în jos, stackaddr specifică următoarea adresă după adresa highest a zonei de stivă alocate. Cu toate acestea, pe arhitecturile cu o stivă care crește în sus, stackaddr specifică adresa lowest din zona de stivă alocată. În schimb, stackaddr utilizat de pthread_attr_setstack(3) și pthread_attr_getstack(3), este întotdeauna un indicator la cea mai joasă adresă din zona de stivă alocată (iar argumentul stacksize specifică intervalul stivei).

CONSULTAȚI ȘI
pthread_attr_init(3), pthread_attr_setstack(3), pthread_attr_setstacksize(3), pthread_create(3), pthreads(7)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.