memcmp(3)

NUME
memcmp - compară zonele de memorie

BIBLIOTECA
Biblioteca C standard (libc, -lc)

REZUMAT
#include <string.h>

int memcmp(const void s1[.n], const void s2[.n], size_t n);

DESCRIERE
Funcția memcmp() compară primii n octeți (fiecare interpretat ca unsigned char) din zonele de memorie s1 și s2.

VALOAREA RETURNATĂ
Funcția memcmp() returnează un număr întreg mai mic, egal sau mai mare decât zero dacă se constată că primii n octeți din s1 sunt mai mici, se potrivesc sau sunt mai mari decât primii n octeți din s2.

Pentru o valoare de returnare diferită de zero, semnul este determinat de semnul diferenței dintre prima pereche de octeți (interpretată ca unsigned char) care diferă între s1 și s2.

Dacă n este zero, valoarea de returnare este zero.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
memcmp() | Siguranța firelor | MT-Safe

STANDARDE
POSIX.1-2001, POSIX.1-2008, C99, SVr4, 4.3BSD.

NOTE
Nu utilizați memcmp() pentru a compara date critice pentru securitate, cum ar fi secretele criptografice, deoarece timpul necesar pentru CPU depinde de numărul de octeți egali. În schimb, este necesară o funcție care să efectueze comparații în timp constant. Unele sisteme de operare oferă o astfel de funcție (de exemplu, consttime_memequal() de la NetBSD), dar POSIX nu specifică o astfel de funcție. În Linux, ar putea fi necesar să fie implementată o astfel de funcție de către propria persoană.

CONSULTAȚI ȘI
bstring(3), strcasecmp(3), strcmp(3), strcoll(3), strncasecmp(3), strncmp(3), wmemcmp(3)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.