towlower(3)

NUME
towlower, towlower_l - convertește un caracter lat în minusculă

BIBLIOTECA
Biblioteca C standard (libc, -lc)

REZUMAT
#include <wctype.h>

wint_t towlower(wint_t wc);
wint_t towlower_l(wint_t wc, locale_t locale);

    Cerințe pentru macrocomenzi de testare a caracteristicilor pentru glibc (consultați feature_test_macros(7)):

towlower_l():
    Începând cu glibc 2.10
        _XOPEN_SOURCE >= 700
    Înainte de glibc 2.10:
        _GNU_SOURCE

DESCRIERE
Funcția towlower() este echivalentul în caractere late al funcției tolower(3). În cazul în care wc este un caracter lat cu majuscule și există un echivalent în minusculă în configurația regională curentă, funcția returnează echivalentul în minusculă al lui wc. În toate celelalte cazuri, wc este returnat neschimbat.

Funcția towlower_l() îndeplinește aceeași sarcină, dar efectuează conversia pe baza informațiilor privind tipul de caracter din configurația regională specificată de locale. Comportamentul funcției towlower_l() este nedefinit în cazul în care locale este obiectul de configurare regională special LC_GLOBAL_LOCALE (a se vedea duplocale(3)) sau nu este un gestionar de obiect de configurare regională valid.

Argumentul wc trebuie să poată fi reprezentat ca un wchar_t și să fie un caracter valid în configurația regională sau să fie valoarea WEOF.

VALOAREA RETURNATĂ
Dacă wc a fost convertit în minusculă, towlower() returnează echivalentul său în minusculă; în caz contrar, returnează wc.

VERSIUNI
Funcția towlower_l() a apărut pentru prima dată în glibc 2.3.

ATRIBUTE
Pentru o explicație a termenilor folosiți în această secțiune, a se vedea attributes(7).
Interfață | Atribut | Valoare
towlower() | Siguranța firelor | MT-Safe locale
towlower_l() | Siguranța firelor | MT-Safe

STANDARDE
lower(): C99, POSIX.1-2001 (XSI); prezentă ca extensie XSI în POSIX.1-2008, dar marcată ca fiind obsoletă.

towlower_l(): POSIX.1-2008.

NOTE
Comportamentul acestor funcții depinde de categoria LC_CTYPE a configurației regionale.

Aceste funcții nu sunt foarte adecvate pentru tratarea caracterelor Unicode, deoarece Unicode cunoaște trei tipuri de caractere: majuscule, minuscule și majuscule de titlu.

CONSULTAȚI ȘI
iswlower(3), towctrans(3), towupper(3), locale(7)

TRADUCERE
Traducerea în limba română a acestui manual a fost creată de Remus-Gabriel Chelu <remusgabriel.chelu@disroot.org>

Această traducere este documentație gratuită; citiți Licența publică generală GNU Versiunea 3 (https://www.gnu.org/licenses/gpl-3.0.html) sau o versiune ulterioară cu privire la condiții privind drepturile de autor. NU se asumă Nicio RESPONSABILITATE.

Dacă găsiți erori în traducerea acestui manual, vă rugăm să trimiteți un e-mail la translation-team-ro@lists.sourceforge.net.